b'\n_START_ARTICLE_\nTr\xc5\xbea\xc5\xa1ka cesta, Ljubljana\n_START_SECTION_\nZgodovina\n_START_PARAGRAPH_\nTrasa Tr\xc5\xbea\xc5\xa1ke ceste je v uporabi \xc5\xbee od antike, ko je po sedanjem ljubljanskem delu ceste potekala povezava med Emono in Nauportusom. Prva omemba ceste, poimenovane po Trstu (kamor je bila cesta usmerjena), izhaja iz leta 1787, ko je omenjena kot Triesterstrasse(n) (oz. Ter\xc5\xbea\xc5\xa1ka cesta) v predmestju Gradi\xc5\xa1\xc4\x8de, pri \xc4\x8demer je obsegala dana\xc5\xa1njo Rimsko cesto in za\xc4\x8detek dana\xc5\xa1nje Tr\xc5\xbea\xc5\xa1ke ceste._NEWLINE_Leta 1877 so del Tr\xc5\xbea\xc5\xa1ke ceste preimenovali v Rimsko cesto oz. R\xc3\xb6merstrasse._NEWLINE_Leta 1892 je bil del Tr\xc5\xbea\xc5\xa1ke ceste ob gledali\xc5\xa1\xc4\x8du preimenovan v Gledali\xc5\xa1ko ulico.\n_START_SECTION_\nJavni potni\xc5\xa1ki promet\n_START_PARAGRAPH_\nPo Tr\xc5\xbea\xc5\xa1ki cesti potekajo trase nekaterih avtobusnih linij javnega potni\xc5\xa1kega prometa (1, 1B, 1D, 6, 6B, 51 in 56). Skupaj je na vsej cesti od centra do meje z ob\xc4\x8dino Brezovica 10 postajali\xc5\xa1\xc4\x8d mestnega potni\xc5\xa1kega prometa.'